У Вікіпедыі ёсць артыкулы пра іншых асоб з прозвішчам Арцюх.

**Марцін Арцюх** (нар. 6 мая 1996) — беларускі футбаліст, нападнік магілёўскага «Дняпра».

Клубная кар’ера
---------------

Да 2018 года не гуляў на прафесійным узроўні, выступаючы за родную ваўкавыскую «Змену» ў чэмпіянаце Гродзенскай вобласці. У пачатку 2018 года разам з аднаклубнікам Вадзімам Дзярнейкам праходзіў прагляд у клубе Першай лігі «Слонім-2017» і ў выніку пачаў у яго складзе сезон 2018. У складзе слонімскай каманды стаў трывала з’яўляцца на полі, у асноўным выходзячы на замену.

У жніўні 2018 года быў запрошаны на прагляд у «Гарадзею» і неўзабаве падпісаў кантракт. Дэбютаваў у Вышэйшай лізе 24 верасня 2018 года ў матчы супраць гродзенскага «Нёмана» (0:2), выйшаўшы на замену ў канцы сустрэчы. У сезоне 2018 яшчэ чатыры разы выйшаў на замену ў асноўнай камандзе, гуляў таксама за дубль, у лістападзе адсутнічаў з-за траўмы. У сезоне 2019 гуляў у асноўным за дубль «Гарадзеі», зрэдку прыцягваўся да асноўнай каманды, часам адсутнічаў з-за траўм. У снежні 2019 года падоўжыў кантракт з «Гарадзеяй» на два гады, аднак у красавіку 2020 года па пагадненні бакоў пакінуў каманду і неўзабаве вярнуўся ў «Слонім-2017», дзе спачатку выхадзіў на замену, а хутка замацаваўся ў стартавым складзе.

У сакавіку 2021 года далучыўся да «Баранавічаў», дзе стаў адным з асноўных ігракоў, па выніках сезона 2021 з 9 галамі стаў найлепшым бамбардзірам каманды. У студзені 2022 года адправіўся на прагляд у «Іслач» і ў выніку падпісаў кантракт з клубам. У складзе каманды пераважна выхадзіў на замену. У жніўні 2023 года пакінуў «Іслач» і хутка стаў іграком магілёўскага «Дняпра».

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2018 (1) | Д2 | Слонім-2017 | Беларусь | 14 | 2 |
| 2018 (2) | Д1 | Гарадзея | Беларусь | 5 | 0 |
| 2019 | Д1 | Гарадзея | Беларусь | 2 | 0 |
| 2020 | Д2 | Слонім-2017 | Беларусь | 21 | 2 |
| 2021 | Д2 | Баранавічы | Беларусь | 28 | 9 |
| 2022 | Д1 | Іслач | Беларусь | 12 | 2 |
| 2023 (1) | Д1 | Іслач | Беларусь | 8 | 1 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Крыніцы
-------

1. 1 2 3
2. ↑  Артюх стал игроком "Городеи"
3. ↑  "Городея" продлила контракт с Мартином Артюхом на 2 года
4. ↑  Артюх покинул "Городею"
5. ↑  Артюх вернулся в "Слоним-2017"
6. ↑  Форвард Артюх поставил подпись под двухлетним контрактом с "Ислочью"
7. ↑  Мартин Артюх простился с "Ислочью" (руск.). *football.by* (1 жніўня 2023). Праверана 1 жніўня 2023.
8. ↑  Артюх продолжит карьеру в "Днепре" (руск.). *football.by* (2 жніўня 2023). Праверана 3 жніўня 2023.
9. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол |

| ⛭ Дняпро Магілёў |
| --- |
| 
* 5 Балтрушэвіч
* 7 Клачкоў
* 9 Сцепаненка
* 10 Забелін
* 11 Цярэшчанка (к)
* 17 Маркаў
* 18 Хлусаў
* 20 Бардукоў
* 21 Вяршынін
* 22 Лукашоў
* 23 Дунаеў
* 29 Александровіч
* 30 Ігнатовіч (б)
* 33 Капаў
* 43 Мокін
* 54 Генералаў (б)
* 55 Красноў
* 70 Марцьянаў
* 77 Жалезнікаў
* 88 Юркевіч
* 99 Цеслюкевіч
* Арцюх
* Філіпенка (б)
* галоўны трэнер: Вячаслаў Герашчанка

 |